Suvestinė redakcija nuo 2025-01-01

Sprendimas paskelbtas: TAR 2023-12-21, i. k. 2023-24874

ŠIAULIŲ MIESTO SAVIVALDYBĖS TARYBA

SPRENDIMAS

DĖL MAKSIMALIŲ SOCIALINĖS PRIEŽIŪROS PASLAUGŲ IŠLAIDŲ FINANSAVIMO ŠIAULIŲ MIESTO GYVENTOJAMS DYDŽIŲ NUSTATYMO

2023 m. gruodžio 21 d. Nr. T-471

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos socialinių paslaugų įstatymo 33 ir 34 straipsnio 1 ir 2 dalimi, Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, 16 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 32 punktu, Šiaulių miesto savivaldybės taryba nusprendžia:

1. Nustatyti maksimalų išlaidų finansavimo už socialinės priežiūros paslaugas Šiaulių miesto gyventojams dydį:

1.1. Pagalba į namus – vienos valandos asmeniui (šeimai) kaina 10,00 Eur.

1.2. Socialinių įgūdžių ugdymas, palaikymas ir (ar) atkūrimas asmeniui (šeimai) – vienos valandos kaina 10,00 Eur.

Papunkčio pakeitimai:

Nr. T-548, 2024-12-19, paskelbta TAR 2024-12-19, i. k. 2024-22562

1.3. Intensyvi krizių įveikimo pagalba su apgyvendinimu:

1.3.1. suaugusiam asmeniui – vienos paros kaina 30,00 Eur;

1.3.2. papildomai už vieną vaiką – vienos paros kaina 5,00 Eur.

1.4. Psichosocialinė pagalba asmeniui (šeimai) – vienos valandos kaina 16,00 Eur.

1.5. Socialinių dirbtuvių paslauga – vienos valandos kaina 3,20 Eur.

Papunkčio pakeitimai:

Nr. T-548, 2024-12-19, paskelbta TAR 2024-12-19, i. k. 2024-22562

1.6. Apgyvendinimas apsaugotame būste – vieno mėnesio kaina 500,00 Eur.

1.7. Vaikų dienos socialinė priežiūra:

1.7.1. vaikui – vieno mėnesio kaina 0,8 bazinės socialinės išmokos dydžio;

1.7.2. vaikui su negalia ir (ar) vaikui, turinčiam specialiųjų ugdymosi poreikių – vieno mėnesio kaina 1,7 bazinės socialinės išmokos dydžio.

Papunkčio pakeitimai:

Nr. T-548, 2024-12-19, paskelbta TAR 2024-12-19, i. k. 2024-22562

1.8. Palydėjimo paslauga jaunuoliams:

1.8.1. asmeniui – vienos valandos kaina 10,30 Eur;

1.8.2. asmeniui su negalia – vienos valandos kaina 11,30 Eur.

1.9. Socialinė reabilitacija neįgaliesiems bendruomenėje asmeniui – vieno mėnesio kaina 24,50 Eur.

2. Pripažinti netekusiu galios Šiaulių miesto savivaldybės tarybos 2022 m. vasario 3 d. sprendimą Nr. T-28 „Dėl Maksimalių socialinės priežiūros paslaugų išlaidų finansavimo Šiaulių miesto gyventojams dydžių nustatymo“ (su visais pakeitimais ir papildymais).

Savivaldybės meras	Artūras Visockas

Pakeitimai:

1.

Šiaulių miesto savivaldybės taryba, Sprendimas

Nr. T-8, 2024-02-01, paskelbta TAR 2024-02-01, i. k. 2024-01896

Dėl Šiaulių miesto savivaldybės tarybos 2023 m. gruodžio 21 d. sprendimo Nr. T-471 „Dėl maksimalių socialinės priežiūros paslaugų išlaidų finansavimo Šiaulių miesto gyventojams dydžių nustatymo“ pakeitimo

2.

Šiaulių miesto savivaldybės taryba, Sprendimas

Nr. T-548, 2024-12-19, paskelbta TAR 2024-12-19, i. k. 2024-22562

Dėl Šiaulių miesto savivaldybės tarybos 2023 m. gruodžio mėn. 21 d. sprendimo Nr. T-471 "Dėl maksimalių socialinės priežiūros paslaugų išlaidų finansavimo Šiaulių miesto gyventojams dydžių nustatymo“ pakeitimo